hotchpotch/miracl-hf-unified huggingface dataset:
जॉज़ (पटल पाठक)
जॉज () पूरा नाम जॉब ऐक्सेस विथ स्पीच अभिकलित्र पटल पाठक प्रोग्राम है जो पटल की सामग्री को ध्वनी और ब्रेल संदेशों के रूप में परिवर्तित कर दृष्टिबाधित लोगों के काम करने योग्य बनाता है। दृष्टिबाधित और न्यून दृष्टि लोगों के समूह फ्रिडम साइंटिफिक, सेंट पीट्सबर्ग द्वारा निर्मित यह उत्पाद अंग्रेजी भाषी दृष्टिबाधितों द्वारा सर्वाधिक प्रयुक्त होने वाला पटल पाठक है। लेकिन यह अंग्रेजी के अलावा अन्य प्रमुख भाषाओं - चीनी, कोरियाई, जर्मन, फ्रांसीसी, आदि भाषाओं के साथ हिंदी के लिए भी स्पीच इंजन उपलब्ध कराता है। अन्य पटल पाठकों एनवीडीए (मुफ्त) डालफिन सुपरनोवा आदि की तुलना में यह सबसे मँहगा पटल पाठक है।  जॉज मूलतः १९८९ में टेड हेंटर द्वारा जारी किया गया था। १९७८ में सड़क दुर्घटना में दृष्टिबाधित हो जाने वाले मोटरसाइकिल धावक टेड हेंटर ने १९८५ में $180,000 USD निवेश करने वाले बिल जोइस के साथ मिलकर हेंटर जोइस कारपोरेशन, सेंट पीट्सबर्ग, फ्लोरिडा की स्थापना की। अप्रैल २००० में हेंटर जोइस, ब्लेजी इंजिनियरिंग तथा आर्कंस्टोन इंकारपोरेशन ने संयुक्त रूप से प्रिडम साइंटिफिक की स्थापना की।  जॉज तीन कर्सरों के सहारे अभिकलित्र और अंतर्जाल के प्रयोग के समय पटल के संदेशों को ऐक्सेसेबल बनाता है। १- पी.सी. कर्सर, २- जॉज कर्सर और ३- वर्चुअल कर्सर। ये कर्सर कुंजी-पटल के विभिन्न कुंजियों से संचालित होते हैं। मसलन तीर कुंजियों के सहारे इन्हें अपने स्थान के चारों ओर ले जाया जा सकता है। कंट्रोल, ऑल्ट आदि कुंजियों के साथ बनाए गए निर्देशों के जरिए इन कर्सरों से निर्दिष्ट संदेश प्राप्त किए जाते हैं। पीसी कर्सर अभिकलित्र पर की जाने वाली सामान्य गतिविधियों के समय सक्रीय होता है। जैसे कि लिखते समय यह लिखने के स्थल के पास सक्रीय रहता है। जॉज करसर पीसी कर्सर द्वारा नहीं पहुँचे जा सकने वाले स्थलों तक पहुँचने के लिए प्रयुक्त होता है। वर्चुअल करसर अंतर्जाल पर कार्य करते समय सक्रीय रहता है। इसके सक्रीय रहने पर की-बोर्ड की प्रत्एक कुंजी कुछ खास निर्दिष्ट काम को अंजाम देती है। उदाहरण के लिए बी दबाकर पृष््ठ के बटन तक पहुँचा जा सकता है।
जॉज से निश्चित संदेश हासिल करने के लिए बहुत से निर्देश (कमांड) निश्चित हैं। कई निर्देश सर्वत्र उपयोगी होते हैं जबकि कुछ खास ऐप्लीकेशन में।
जगदीश राज
जगदीश राज खुराना (1928–2013) पूर्व बॉलीवुड अभिनेता थे। इनका 'समान किरदार अभिनेता' के रूप में गिनीज़ वर्ल्ड रिकॉर्ड्स में नाम अभिलेखित हुआ था।
जगदीश राज का जन्म सन् 1928 में ब्रिटिश भारत के सरगोधा में (अब पाकिस्तान में) हुआ। इन्होंने 144 फ़िल्मों में पुलिस निरीक्षक का किरदार निभाया था। इनकी पुत्री अनीता राज खुराना भी एक बॉलीवुड अभिनेत्री हैं। जगदीश राज ने "हम दोनों", "काला बाज़ार", "जॉनी मेरा नाम", "गैंबलर", "ड्रीम गर्ल", "दीवार" जैसी हिट फ़िल्मों में काम किया। 80 और 90 के दशक से फ़िल्मों में उनकी सक्रियता कम होने लगी। उन्होंने देव आनंद से लेकर अमिताभ बच्चन जैसे अत्यधिक सफ़ल अभिनेताओं के साथ काम किया। कुछ फ़िल्मों में इन्होंने न्यायाधीश या चिकित्सक का किरदार भी निभाया। "सीआईडी", "12 ओ क्लॉक", "कानून", "वक्त", "रोटी", "इत्तेफ़ाक", "सफर", "जॉनी मेरा नाम" आदि फ़िल्मों में पुलिस निरीक्षक का अभिनय मिलने के बाद इन्होंने पुलिस की वर्दी सिलवा ली थी और फ़िल्म निर्माता का फोन आते ही वर्दी के साथ शूटिंग पर पहुंच जाते थे। हॉलिवुड के एक कास्टिंग डायरेक्टर ने फ़िल्मों की लंबी लिस्ट देखकर गिनीज बुक की टीम को जाँच के लिए मुम्बई बुलवाया और फ़िल्मी निरीक्षक का किरदार निभाने का रिकॉर्ड बनाने के लिए गिनीज वर्ल्ड रिकॉर्ड्स में इनका नाम दर्ज हो गया। इन्हें जब फ़िल्म "लोहा" और "नाइंसाफी" में पुलिस कमिश्नर का रोल मिला तो उन्होंने कहा था: "चलो, मेरा प्रमोशन तो हुआ।"
जगदीश राज ने 1992 में अपने फ़िल्मी कैरियर से सन्यास ले लिया। अन्तिम समय में वे श्वास संबंधी बीमारी से पीड़ित थे और 28 जुलाई 2013 को इनका निधन इनके जुहू स्थित घर में हो गया। फ़िल्म निर्देशक राहुल रवैल, फ़िल्म निर्माता अशोक पंडित, अभिनेत्री सौम्या टंडन सहित विभिन्न अभिनेताओं ने उनकी मृत्यु पर शोक प्रकट किया। इनके सम्बंधियों और रिश्तेदारों में उनकी दो पुत्रियाँ अनीता राज एवं रूपा मल्होत्रा और दामाद राकेश मल्होत्रा शामिल हैं।
वर्जिनिया जॉन्सन
वर्जिनिया जॉन्सन पहली ऐसी महिला थी जिन्होंने इस विषय पर वैज्ञानिक अनुसंधानों के साथ अपनी बात रखी. उन्होंने विलियम मास्टर्स के शोध प्रयोगों में महिलाओं का नजरिया रखा। वर्जिनिया का जन्म स्प्रिंगफील्ड, मिसूरी, अमेरिका में 11 फ़रवरी 2013 को हुआ। उनके माता पिता किसान थे। उनके दादा-दादी के सदस्य थे और उनके पिता हेसे परम्परा के थे। वर्जीनिया जॉन्सन ने इंसान के सेक्स रिश्तों को लेकर अपने प्रयोगों की शुरुआत 30 साल की उम्र में की। तब तक उनका दो बार तलाक हो चुका था। वह स्वयं मां बन चुकी थीं और अपने परिवार के भरण-पोषण के लिए वाशिंगटन यूनिवर्सिटी में नौकरी तलाश रही थीं। वहाँ स्त्रीरोग विशेषज्ञ विलियम मास्टर्स की सहायिका के बतौर उन्होंने काम करना आरम्भ किया। इसी समय उन दोनों में प्यार हो गया और आपस में विवाह कर लिया। सन् 1971 में उन्होंने विवाह किया और 20 वर्ष बाद उनका तलाक हो गया। विलियम मास्टर्स का 2001 में निधन हो गया। इंसानी कामुक व्यवहार को लेकर दोनों की दो किताबें बेस्टसेलिंग लिस्ट में शामिल हैं। 1996 में प्रकाशित "ह्मूमन सेक्सुअल रेस्पॉन्स" और 1970 में छपी "ह्यूमन सेक्सुअल इनएडक्यूएसी" ने पहली बार पूरे तर्क के साथ कामुक व्यवहार की पहेलियों को दुनिया के सामने रखा। वर्जीनिया-जॉन्सन वैज्ञानिक दंपत्ति ने अपने प्रयोग के दौरान लगभग 700 लोगों की करीब दस हज़ार कामुक गतिविधियों का अध्ययन किया। वे कामुक गतिविधियों के दौरान थेरेपी लेने वाले की हृदयगति, मस्तिष्क की सक्रियता और मेटाबॉलिज्म का ध्यान रखते थे। अपने शोध की मदद से उन्होंने कामुक समस्याओं जिसमें शीघ्रपतन से लेकर नपुंसकता जैसी समस्याएं शामिल थीं, दूर कीं।
कहानीकार (पत्रिका)
कहानीकार हिन्दी की एक साहित्यिक पत्रिका है।
शहीद-ए-मोहब्बत बूटा सिंह
शहीद-ए-मोहब्बत बूटा सिंह (पंजाबी: ਸ਼ਹੀਦ-ਏ-ਮੁਹੱਬਤ ਬੂਟਾ ਸਿੰਘ) 1999 की एक पंजाबी फीचर फ़िल्म है जो कि बूटा सिंह और ज़एनब की एक असली प्रेम कहानी पर आधारित है जिसमें गुरदास मान ने बूटा सिंह और दिव्या दत्ता ने ज़एनब के किरदार निभाए हैं। इस का निर्देशन मनोज पुँज ने किया और इस की निर्माता मनजीत मान हैं।
भाषा (पत्रिका)
भाषा हिन्दी की एक साहित्यिक पत्रिका है। इस पत्रिका का संचालन केन्‍द्रीय हिन्‍दी निदेशालय, नई दिल्‍ली द्वारा होती है।
विज्ञान कथा (पत्रिका)
विज्ञान कथा हिन्दी की विज्ञानकथाओं को समर्पित एकमात्र त्रैमासिक पत्रिका है जो भारतीय विज्ञान कथा लेखक समिति फैज़ाबाद के तत्वावधान में यह विगत बारह वर्षों से अनवरत रूप से प्रकाशित हो रही है। इसके मुख्य सम्पादक हैं डॉ॰राजीव रंजन उपाध्याय हैं, जबकि डॉ॰अरविन्द मिश्र व श्री हरीश गोयल सह सम्पादक हैं। इसका प्रथम अंक नवम्बर 2002 में प्रकाशित हुआ था।
अर‍विंद मिश्र, अरविन्द दुबे, देवेन्‍द्र मेवाड़ी, राजीव रंजन उपाध्‍याय, जाकिर अली रजनीश, हरीश गोयल, शुकदेव प्रसाद, जीशान हैदर जैदी, मनीष मोहन गोरे, साबिर हुसैन, कल्‍पना कुलश्रेष्‍ठ, अमित कुमार, बुशरा अलवेरा, मनोज पटैरिया, इरफ़ान ह्यूमन, डॉ॰ शशि सिंह, विनीता सिंघल, विष्‍णु प्रसाद चतुर्वेदी ,प्रज्ञा गौतम पत्रिका के प्रमुख लेखकों में हैं।
मनोरमा (पत्रिका)
मनोरमा महिलाओं पर केन्द्रित हिन्दी की एक सामाजिक पत्रिका है।
सुषमा पत्रिका
सुषमा महिलाओं पर केन्द्रित हिन्दी की एक सामाजिक पत्रिका है।
चित्रलेखा (पत्रिका)
चित्रलेखा भारतीय सिनेमा पर केन्द्रित हिन्दी की एक फिल्मी पत्रिका है।
अनुरोध (पत्रिका)
अनुरोध हिन्दी की एक पत्रिका है।
उर्वशी (पत्रिका)
उर्वशी हिन्दी की एक पत्रिका है।
कल्याण (पत्रिका)
कल्याण हिन्दी की एक पत्रिका है।
जैव उर्वरक
जैव उर्वरक (Organic fertilizers) उन उर्वरकों को कहते हैं जो जन्तुओं या वनस्पतियों से प्राप्त होते हैं। जैसे खाद, कम्पोस्ट, आदि its natural fertilizers who mixture structure of microrganism. its work is fication of enviromental nitrogen and unsoluble phasphorus change in soluble phosphorus.exp-azolla, rhizobium, azotobacter
लेखनी (पत्रिका)
लेखनी हिन्दी का एक ऑनलाइन वेब पोर्टल है।
मिथोन (चंद्रमा)
मिथोन (Methone) (यूनानी : "Μεθώνη"), शनि का एक छोटा सा प्राकृतिक उपग्रह है। यह माइमस और ऍनसॅलअडस की कक्षाओं के बीच स्थित है। मिथोन को सर्वप्रथम कैसिनी इमेजिंग टीम द्वारा देखा गया तथा अस्थायी पदनाम दिया गया। यह सेटर्न XXXII तौर पर भी नामित है। कैसिनी अंतरिक्ष यान ने मिथोन की दो यात्राएँ की है और उसकी इससे निकटतम पहुँच 20 मई 2012 को 1900 किमी (1,181 मील) बनी थी। मिथोन नाम 21 जनवरी 2005 को आईएयू के ग्रहीय प्रणाली नामकरण पर कार्यकारी समूह द्वारा अनुमोदित हुआ था। इसकी 2006 में आईएयू महासभा में पुष्टि हुई थी।
रविवार (पत्रिका)
रविवार हिन्दी का एक ऑनलाइन समाचार पोर्टल है।।
शुक्रवार (पत्रिका)
शुक्रवार हिन्दी का एक ऑनलाइन समाचार पोर्टल है।।
एंथे (चंद्रमा)
एंथे (Anthe) ( ; यूनानी: Άνθη), शनि का एक प्राकृतिक उपग्रह है। यह माइमस और ऍनसॅलअडस की कक्षाओं के बीच स्थित है। यह सेटर्न XLIX तौर पर भी नामित है। इसका अस्थायी पदनाम S/2007 S 4 है।
30 मई 2007 को एंथे की ली गई तस्वीरों से इसे कैसिनी इमेजिंग टीम द्वारा खोजा गया। यह कभी जून 2004 से चले आ रहे विश्लेषण मे कैसिनी की तस्वीरों से उजागर हुआ था। इसकी घोषणा सर्वप्रथम 18 जुलाई 2007 को की गई थी।
पालिन (चंद्रमा)
पालिन (Pallene) ( ; यूनानी : "Παλλήνη"),शनि का एक छोटा सा प्राकृतिक उपग्रह है। यह माइमस और ऍनसॅलअडस की कक्षाओं के बीच स्थित है। यह सेटर्न XXXIII तौर पर भी नामित है।
टेलेस्टो (चंद्रमा)
टेलेस्टो (Telesto) ( , ), शनि का एक छोटा सा प्राकृतिक उपग्रह है। यह 1980 मे स्मिथ, रिएटसीमा, लार्सन और फाउंटेन द्वारा भूआधारित प्रेक्षणों से खोजा गया तथा पदनाम से नवाजा गया था। बाद के महीनों में, कई अन्य छद्मवेषी प्रेक्षित हुए यथा : , , और .
1983 में यह आधिकारिक तौर पर ग्रीक पौराणिक कथा के पात्र टेलेस्टो पर नामित हुआ था। यह सेटर्न XIII या टेथिस B तौर पर भी नामित है।
केलिप्सो (चंद्रमा)
केलिप्सो (Calypso) ( ; ), शनि का प्राकृतिक उपग्रह है। यह 1980 मे डान पास्कु, पी कैनिथ सीडलमेन, विलियम ए बौम और डगलस जी क्युरी द्वारा भूआधारित प्रेक्षणों से खोजा गया तथा पदनाम से नवाजा गया (1980 में खोजा गया शनि का 25 वां उपग्रह)। बाद के महीनों में, कई अन्य छद्मवेषी प्रेक्षित हुए यथा : , , , और । 1983 में यह आधिकारिक तौर पर पौराणिक यूनानी पात्र केलिप्सो पर नामित हुआ था। यह सेटर्न XIV या टेथिस C तौर पर भी नामित है।
केलिप्सो की कक्षा टेथिस की कक्षा के लगभग बराबर है और यह टेथिस के पीछे ६० के अंश पर मौजूद रहते हुए शनि ग्रह की परिक्रमा करता रहता है। इस बात का पता सबसे पहले सीडेलमान ने १९८१ में लगाया। टैलेस्टो (चंद्रमा) इसकी विपरीत दिशा में टेथिस से आगे ६० के अंश पर मौजूद रहता है और दोनो के आगे आगे चलता है। टैलेस्टो और केल्पिसो को "टेथिस के ट्रोजन" या ट्रोजन चंद्रमा भी कहते हैं। कुल ४ ज्ञात ट्रोजन श्रेणी के चंद्रमाओं में दो ये ही हैं।
शनि के अन्य चंद्रमाओं की तरह ही केलिप्सो भी बेतरतीब आकार का है। यहाँ उंचे नीची खाईयाँ, सतह पर ढीली अव्यव्स्थित मिट्टी पाई जाती है जिसकी वजह से इसकी सतह को दूर से देखने पर यह चमकदार और मुलायम मालूम पडता है।
पिक माइक्रोकंट्रोलर
पिक माइक्रोकंट्रोलर (PIC microcontroller) माइक्रोचिप टेक्नॉलॉजी (Microchip Technology) द्वारा विकसित माइक्रोकंट्रोलरों की शृंखला है। ये माक्रोकंट्रोलर परिवर्धित हार्वर्ड आर्किटेक्चर पर आधारित हैं। 'PIC' का अर्थ मूलतः 'पेरिफेरल इंटरफेस कंट्रोलर' था।
PIC माइक्रोकंट्रोलर औद्योगिक तथा शौकिया दोनों दृष्टियों से लोकप्रिय हैं। ये सस्ते, सुलभ, बड़ा प्रयोक्ता आधार, उपयोग के लिए आवश्यक कोड की सुलभता, सस्ते विकास-कित की सुलभता, सीरियल प्रोग्रामिंग आदि के कारण बहुत लोकप्रिय हैं। इनका उपयोग शैक्षिक प्रोग्रामिंग में भी बहुतायत से होता है।
PIC की क्रोड की संरचना की विशेषताएँ निम्नलिखित हैं-
इसमें मेमोरी-स्पेस और रजिस्टर-स्पेस में कोई अन्तर नहीं किया गया है क्योंकि  RAM ही मेमोरी और रजिस्टर दोनों का कार्य करता है।
इथियोपिया के उपविभाग
पूर्वी अफ़्रीका का इथियोपिया देश प्रशासनिक रूप से प्रदेशों, अंचलों, ज़िलों और नगरपालिकाओं में विभाजित है।
जातीय समुदायों के आधार पर इथियोपिया में ९ प्रदेश संगठित हैं जिन्हें अम्हारी भाषा में 'किलिलोच' कहा जाता है:
इनके साथ देश में दो अधिकृत नगर भी हैं:
इन ९ प्रदेशों को आगे ६८ अंचलों (ज़ोनों, ) में विभाजित किया गया है।
अंचलों को ज़िलों में बांटा गया है जो अम्हारी भाषा में 'वोरेडा' () कहलाते हैं। कुल मिलाकर देश में ६७० ग्रामीण और १०० शहरी वोरेडा हैं।
ज़िलों को नगरपालिकाओं में बांटा जाता है। इन्हें अम्हारी भाषा में 'केबेले' () कहते हैं जिसका अर्थ 'मोहल्ले' होता है।
सन् १९४२ से १९९१ तक इथियोपिया १३ प्रान्तों में विभाजित था। १९४२ से पहले अन्य प्रान्तीय व्यवस्था थी।
हेलेन (चंद्रमा)
हेलेन (Helene) ( ; ), शनि का एक प्राकृतिक उपग्रह है। यह 1980 में पियरे लैक्युस और जीन लेकाच्युक्स द्वारा पिक डू मिडी वेधशाला में भूआधारित प्रेक्षणों से खोजा गया तथा ' पदनाम से नवाजा गया था। 1988 में यह आधिकारिक तौर पर हेलेन पर नामित हुआ जो कि ग्रीक पौराणिक पात्र क्रोनस (सेटर्न) की नवासी थी। यह उपग्रह '(12) तौर पर भी नामित है (यह संख्या 1982 में खोज से प्राप्त हुई है।), साथ ही यह डायोनी B से भी नामित है, क्योंकि यह डायोनी का सह-कक्षीय है तथा उसके अधीनस्थ लाग्रंगियन बिंदु L पर स्थित है। यह ज्ञात चार ट्रोजन उपग्रहो में से एक है।
सासुके
सासुके एक जापानी टीवी कार्यक्रम है जिसमें एक बाधा मार्ग को पार करने की प्रतियोगिता चलती है। इसके सामान्यतया 4 चरण होते हैं। इन चरणों में प्रतिभागियों को मुश्किल करतब - कूद, झूले, ड्रम पर चलने, रस्सी चढ़ने, दीवार पर सरकने जैसे काम सीमित समय में ख़त्म करना होता है।
इस कार्यक्रम को अमेरिका और यूरोप के कई देशों में "निंजा वारियर" (Ninja Warrior) नाम से दिखाया जाता है। ऐसी स्पर्धाओं के अन्य संस्करण भी लोकप्रिय है - महिलाओं, बच्चों और बूढ़ों के लिए ही बनी ऐसी प्रतियोगिताओं के अपने-अपने नाम हैं।
इगेओन (चंद्रमा)
इगेओन (Aegaeon) ( ; या यूनानी "Αιγαίων"), सेटर्न LIII से भी नामित (अस्थायी पदनाम ), शनि का एक प्राकृतिक उपग्रह है। इसकी खोज की घोषणा 15 अगस्त 2008 को लिए गए प्रेक्षणों के आधार पर कैरोलिन पोर्को और कैसिनी इमेजिंग साइंस टीम द्वारा 3 मार्च 2009 को हुई थी।
इगेओन शनि के G रिंग के चमकदार खंड के भीतर रहकर परिक्रमा करता है और शायद छल्ले का एक प्रमुख स्रोत है। इगेओन का माइमस के साथ 7:6 का रेजोनेंस है। इसके धबलता को पालिन जितना ही मान लिया गया है। इसका व्यास आधा किलोमीटर होने का अनुमान है। यह शनि की परिक्रमा 1,67,500 किमी की औसत दूरी से 0.80812 दिवस में करता है। शनि के विषुव वृत्त से इसका झुकाव 0.001° तथा विकेन्द्रता 0.0002 है।
बटला हाउस एनकाउंटर
बटला हाउस एनकाउंटर जिसे आधिकारिक तौर पर ऑपरेशन बाटला हाउस के रूप में जाना जाता है। सितंबर 19, 2008 को दिल्ली के जामिया नगर इलाके में इंडियन मुजाहिदीन के आतंकवादियों के खिलाफ की गयी मुठभेड़ थी, जिसमें दो आतंकवादी आतिफ अमीन और मोहम्मद साजिद मारे गए, दो अन्य आतंकवादी सैफ मोहम्मद और आरिज़ खान भागने में कामयाब हो गए, जबकि एक और आरोपी ज़ीशान को गिरफ्तार कर लिया गया। इस मुठभेड़ का नेतृत्व कर रहे एनकाउंटर विशेषज्ञ और दिल्ली पुलिस निरीक्षक मोहन चंद शर्मा इस घटना में शहीद हो गए। मुठभेड़ के दौरान स्थानीय लोगों की गिरफ्तारी हुई, जिसके खिलाफ अनेक राजनीतिक दलों(राजनीति करने के मकसद से), कार्यकर्ताओं और विशेष रूप से जामिया मिलिया इस्लामिया विश्वविद्यालय के शिक्षकों और छात्रों ने व्यापक रूप से विरोध प्रदर्शन किया। समाजवादी पार्टी और बहुजन समाज पार्टी (बसपा) जैसे कई राजनीतिक संगठनों ने संसद में मुठभेड़ की न्यायिक जांच करने की मांग उठाई, जैसे-जैसे समाचार पत्रों में मुठभेड़ के "नए संस्करण" प्रदर्शित होने लगे।
दिल्ली पुलिस की स्पेशल सेल में मोहन चंद शर्मा इंस्पेक्टर की अगुवाई में दिल्ली पुलिस की सात सदस्यीय टीम ने एल -18, बाटला हाउस के एल -18 में अपने किराए के पते पर ही मुठभेड़ हुई, 19 सितंबर 2008 को। तब एसीपी संजीव कुमार यादव ने भी इस मुठभेड़ में महत्वपूर्ण भूमिका निभाई। टीम को विशिष्ट जानकारी मिली थी कि दिल्ली में हुए सिलसिलेवार बम धमाकों के सिलसिले में एक संदिग्ध व्यक्ति जामिया नगर के बटला हाउस इलाके के एक फ्लैट में छिपा था।
आविष्कार (पत्रिका)
आविष्कार हिंदी की एक विज्ञान पत्रिका है। यह नेशनल रिसर्च डेवलेपमेंट कॉर्पोरेशन, नई दिल्‍ली द्वारा प्रकाशित होती है। इसका मुख्य उद्देश्य सूचना का प्रसार करना और नई प्रौद्योगिकी, खोज, नवीनताओं, बौद्धिक संपदा अधिकारसे जुड़े मुद्दों आदि के बारे में आम जनता के बीच जागरूकता पैदा करना है और छात्रों, वैज्ञानिकों, तकनीशियनों, उभरते उद्यमियों आदि के बीच खोज, नवीनता तथा उद्यमिता की भावना का विकास करना है। हिन्दी में विज्ञान पत्रिका आविष्कार का प्रकाशन 1971 में शुरू हुआ था। आविष्कार जनहित के चालू मुद्दों के साथ विज्ञान, प्रौद्योगिकी, खोज, नवाचारों और बौद्धिक संपदा अधिकारों से संबंधित राष्ट्रीय महत्त्व के मुद्दों पर केंद्रित रहता है।
संपूर्ण प्रासंगिक आलेखों के अलावा पत्रिका में भिन्न नियमित कॉलम भी रहते हैं – विविधा, वैज्ञानिकों का बचपन, कुछ रोचक कुछ प्रेरक प्रसंग, विज्ञान साहित्य चर्चा, बौद्धिक संपदा की बातें, आविष्कार और नवाचार, खेल-खेल में विज्ञान, समाचारिकी और एनआरडीसी की प्रौद्योगिकी – आपके लिए। विविधा कॉलम में भिन्न एसएंडटी विषयों पर छोटे फीचर प्रकाशित होते हैं।
वैज्ञानिकों का बचपन में वैज्ञानिकों, आविष्कारकों, नया करने वालो आदि के बचपन पर आलेख होते हैं ताकि उन परिस्थितियों के बारे में बताया जा सके जहां से वे आगे बढ़े और अपनी सफलता तक पहुंचे। इस पत्रिका में वैज्ञानिकों, आविष्कारकों, नया करने वालो आदि की जीवनी भी प्रकाशित की गई है। कुछ रोचक, कुछ प्रेरक में दिलचस्प और प्रेरक कथाएं कही गई हैं। यह भी वैज्ञानिकों, आविष्कारकों, नया करने वालो आदि पर केंद्रित है। विज्ञान सहित्य चर्चा कॉलम में विज्ञान व तकनालाजी पर आई नई पुस्तक की समीक्षा छपती है। बौद्धिक संपदा की बातें में बौद्धिक संपदा अधिकारों पर विभिन्न विषयों पर चर्चा होती है।
'खेल खेल में विज्ञान' स्कूली बच्चों का एक कॉलम है। इसमें विज्ञान के बुनियादी सिद्धांत समझाए जाते हैं। 'समाचारिकी' में विज्ञान व तकनालाजी के क्षेत्र में प्रगति से संबंधतित खबरे प्रकाशित होती हैं।
एनआरडीसी की 'प्रौद्योगिकी आपके लिए' उद्यमियों को प्रौद्योगिकी के बारे में अद्यतन जानकारी देती है जो एनआरडीसी के पास व्यापारीकरण के लिए उपलब्ध है।
चक्रफूल
चक्रफूल, जिसका वैज्ञानिक नाम है और जिसे अंग्रेज़ी में , "star aniseed", या "Chinese star anise" के नाम से भी जाना जाता है, वियतनाम तथा दक्षिणी चीन में उगने वाला पौधा है जिसके फल को पकवानों में मसाले की तरह प्रयोग में लाते हैं और इसका स्वाद सौंफ से कुछ मिलता जुलता है लेकिन दोनों का आपस में कोई सम्बन्ध नहीं है।
ग्लीज़ ४४५
ग्लीज़ ४४५ (Gliese 445 या Gl 445) एक ऍम-श्रेणी का मुख्य अनुक्रम तारा है जो पृथ्वी के आकाश में जिराफ़ तारामंडल के क्षेत्र में ध्रुव तारे के पास नज़र आता है। वर्तमानकाल में यह हमारे सूरज से १७.६ प्रकाश-वर्ष दूर है और इसका सापेक्ष कांतिमान (यानि चमक का मैग्निट्यूड) १०.८ है। पृथ्वी पर यह कर्क रेखा से उत्तर के सभी क्षेत्रों में रातभर देखा जा सकता है लेकिन इसकी चमक इतनी मंद है कि इसे देखने के लिये दूरबीन आवश्यक है। यह हमारे सूरज का एक-तिहाई द्रव्यमान (मास) रखने वाला एक लाल बौना तारा है और वैज्ञानिक इसके इर्द-गिर्द मौजूद किसी ग्रह पर जीवन होने की सम्भावना कम समझते हैं।
१९७७ में अमेरिकी अंतरिक्ष अनुसंधान संस्था नासा द्वारा छोड़ा गया वॉयेजर प्रथम यान वर्तमान से लगभग ४०,००० सालों बाद ग्लीज़ ४४५ तारे से लगभग १.६ प्रकाश वर्ष की दूरी से गुज़रेगा। इस काल में यह तारा स्वयं भी हमारी ओर तेज़ गति से आ रहा है और जब वॉयेजर प्रथम इस के पास से निकलेगा उस समय यह तारा हमारे सूरज से लगभग ३.४५ प्रकाश वर्षों की दूरी पर होगा। इतने पास होने के बावजूद भी इस तारे की चमक पृथ्वी की सतह से बिना दूरबीन के देखे जाने के लिए पार्याप्त नहीं होगी।
मणिपुरी बटेर
मणिपुरी बटेर () (Perdicula manipurensis) भारत में पाई जाने वाली बटेर पक्षी की एक क़िस्म है, जो कि पश्चिम बंगाल, असम, नागालैण्ड, मणिपुर और मेघालय के दलदली इलाकों में, जहाँ ऊँची घास होती है, पाया जाता है।  पहले इसकी आबादी पर्याप्त थी और यह अक्सर पूर्वोत्तर भारत में तथा उत्तर भारत, जो अब बांग्लादेश है, में देखा जा सकता था। लेकिन इसके आवास क्षेत्रों के या तो संकुचित होने से और या खण्डित होने से इसकी आबादी निरंतर कम होती जा रही है और इसी कारण से इसे अंतर्राष्ट्रीय प्रकृति संरक्षण संघ ने असुरक्षित श्रेणी में रखा है। इस पक्षी को आख़िरी बार सन् १९३२ में देखा गया था और वैज्ञानिकों का यह मानना था कि यह विलुप्त हो गया है। लेकिन सन् २००६ में फिर से मानस राष्ट्रीय उद्यान में देखा गया हालांकि इसका चित्र नहीं उतारा जा सका और अब पक्षी प्रेमियों में यह रोमांच का विषय हो गया है।
इसको मणिपुरी भाषा में "लैंक्स सॉइबॉल" कहते हैं। हालांकि इस जाति का इसके शर्मीले स्वभाव के कारण कम ही अध्ययन हुआ है लेकिन पक्षी विज्ञानियों का यह मानना है कि इसके आहार में बीज (जिनमें घास के बीज भी शामिल हैं), झड़बेरी, छोटे कीड़े जैसे चींटियाँ, घास की जड़ें इत्यादि शामिल हैं। मणिपुर में लिये गये नमूनों के पेट से घास के बीज, जंगली दालें, चींटियाँ और भंवरे के डैनों जैसी चीज़ मिली। बंदी अवस्था में रखी एक मादा छोटे बीज, मकड़ी, मक्खी, इल्ली इत्यादि खाती थी लेकिन भंवरों और तिलचट्टों को नहीं खाती थी। वर्तमान में इस पक्षी के आंकड़ों में कमी के कारण भूतकाल में जो इस पर अध्ययन हुआ है उसका सहारा लेकर यह पाया गया कि प्रजनन के समय यह ज़मीन में एक छोटा सा गड्ढा करके कभी-कभी उसमें घास और पत्तियाँ बिछा देता था। अमूमन यह देखा गया था कि इसका प्रजनन काल मार्च में होता था लेकिन प्रजनन करते हुये जोड़े मई के महीने में भी देखे गये थे और एक अवयस्क जनवरी के माह में भी देखा गया था। यह पक्षी अप्रवासी ही बतलाया गया है और अपने मूल निवास में ही रहना पसन्द करता है।
बीटा जिराफ़ तारा
बीटा जिराफ़ या बीटा कमॅलपार्डलिस (β Camelopardalis या β Cam) आकाश में जिराफ़ तारामंडल के क्षेत्र में स्थित एक G-श्रेणी का पीला-सफ़ेद महादानव तारा है। पृथ्वी से एक दिखने वाला यह तारा वास्तव में एक दोहरा तारा है। इसका सापेक्ष कांतिमान (यानि चमक का मैग्निट्यूड) +४.०३ है, जिसके दो तारों की अलग-अलग चमक लगभग +४.० और +७.४ मापी गई है (ध्यान दें कि मैग्निट्यूड एक ऐसा उल्टा माप होता है जो जितना अधिक हो तारा उतना ही कम रोशन होता है)। यह पृथ्वी से लगभग १,००० प्रकाश-वर्ष की दूरी पर है।
राजेश काव
राजेश काव (जन्म: १८ मार्च, १९७९ में गुजरात) एक भारतीय है आवाज अभिनेता, जो हिंदी बोलती है। वह सबसे अच्छा जाना जाता है होने के लिए, तीसरे स्थायी और फाइनल हिंदी डबिंग से अधिक आवाज आर्टिस्ट के लिए की भूमिका डैनियल रैडक्लिफ के रूप में हैरी पॉटर में पिछले तीन हैरी पॉटर फ़िल्मों, यह से पर पारित किया गया था के बाद अमी त्रिवेदी के भाई करण त्रिवेदी।
डॅल्टा सिगनाए तारा
डॅल्टा सिगनाए​, जिसका बायर नाम भी यही (δ Cygni या δ Cyg) है, हंस तारामंडल का एक तारा है। पृथ्वी से देखी गई इस तारे की चमक (सापेक्ष कान्तिमान) २.८७ मैग्नीट्यूड है और यह हमसे लगभग १६५ प्रकाश वर्ष की दूरी पर स्थित है। यह हंस तारामंडल का तीसरा सबसे रोशन तारा है।
डॅल्टा सिगनाए तारे को "रुख़​" (Rukh) भी कहते हैं। इतिहास में हंस तारामंडल की तुलना हंस व अन्य बड़े पक्षियों से की गई है और बाबिली सभ्यता (बैबिलोनियाई सभ्यता) में एक 'उरख़गा' नामक काल्पनिक पक्षी हुआ करता था जिसका नाम बिगड़कर अरबी भाषा में 'रुख़' हो गया और यही अब इस तारे का एक अनौपचारिक नाम भी है।
आँख से एक दिखने वाला डॅल्टा सिगनाए वास्तव में तीन तारों का मंडल है जिसके दो तारे एक-दूसरे के पास और तीसरा उनसे काफ़ी अधिक दूरी पर है। यह तारे इस प्रकार हैं:
गंगाधर नेहरू
गंगाधर नेहरू (1827 – 4 फरवरी 1861) वह 1857 के भारतीय स्वतन्त्रता संग्राम के दौरान दिल्ली के कोतवाल (मुख्य पुलिस अधिकारी) थे। वे स्वतंत्रता सेनानी एवं कांग्रेस नेता मोतीलाल नेहरू के पिता और स्वतंत्रता सेनानी एवं भारत के प्रथम प्रधानमन्त्री जवाहरलाल नेहरू के दादा थे।
1827 ई. में जन्मे गंगाधर नेहरू 1857 ई. से कुछ समय पहले दिल्ली के कोतवाल नियुक्त हुए थे। वे दिल्ली के अन्तिम कोतवाल थे। 1857 के विद्रोह के बाद जब अंग्रेज पुलिस ने दिल्ली शहर को कब्जे में करके कत्लेआम आरम्भ किया तो वे अपनी पत्नी जियोरानी देवी और चार सम्तानों के साथ आगरा चले गये। इसके चार वर्षों बाद आगरा में ही 4 फरवरी 1861 ई. में उनकी मृत्यु हुई।
उनके तीन पुत्र थे। सबसे बड़े बंशीधर नेहरू भारत में विक्टोरिया का शासन स्थापित होने के बाद तत्कालीन न्याय विभाग में काम करने लगे एवं निरन्तर भारत के विभिन्न स्थानों पर नियुक्त हुए। इसी कारण वे परिवार से थोड़ा दूर रहे। उनसे छोटे नन्दलाल नेहरू थे जो लगभग दस वर्ष तक राजस्थान की एक रियासत खेतड़ी के दीवान रहे, बाद में उन्होंने आगरा लौटकर कानून की शिक्षा प्राप्त की और फिर वहीं वकालत करने लगे। उनकी गणना आगरा के सफल वकीलों में की जाती थी। बाद में इलाहाबाद उच्च न्यायालय बन जाने के कारण उन्हें मुकदमों के सिलसिले में अपना अधिकांश समय वहीं बिताना पड़ता था इसलिए वे अपने परिवार को लेकर स्थायी रूप से इलाहाबाद आ गये और वहीं रहने लगे। वे इलाहाबाद व कानपुर दोनों जगह वकालत करते थे। तीसरे पुत्र मोतीलाल नेहरू थे। उन पर अपने बड़े भाई नन्दलाल नेहरू का गहरा प्रभाव पड़ा था। नन्दलाल नेहरू की गणना कानपुर के अच्छे वकीलों में की जाती थी इसलिए मोतीलाल नेहरू ने अपनी वकालत उनके सहायक के रूप में कानपुर में ही आरम्भ की। मोतीलाल बाद में प्रसिद्ध वकील बने। उनके पुत्र और गंगाधर के पौत्र जवाहर लाल भारत के प्रथम प्रधानमन्त्री बने।
चित्र भारती
चित्र भारती हिन्दी की एक फिल्मी पत्रिका है। यह वर्ष 1955 से कोलकाता  से लगातार प्रकाशित हो रही है।
सिने चित्रा
सिने चित्रा हिन्दी की एक फिल्मी साप्ताहिक पत्रिका है। यह वर्ष 1955 से कोलकाता  से लगातार प्रकाशित हो रही है।
सिने वाणी
सिने वाणी हिन्दी की एक फिल्मी साप्ताहिक पत्रिका है। यह वर्ष 1956 से मुंबई से लगातार प्रकाशित हो रही है।
कला संसार
कला संसार हिन्दी की एक फिल्मी साप्ताहिक पत्रिका है। यह वर्ष 1957 से कोलकाता से लगातार प्रकाशित हो रही है।
सिने सितारा
सिने सितारा हिन्दी की एक फिल्मी मासिक पत्रिका है। यह वर्ष 1957 से कोलकाता से प्रकाशित हो रही है।
रजत पट
रजत पट हिन्दी की एक फिल्मी पाक्षिक पत्रिका है। यह वर्ष 1957 से महू छावनी से प्रकाशित हो रही है।
फिल्म किरण
फिल्म किरण हिन्दी की एक फिल्मी मासिक पत्रिका है। यह वर्ष 1959 से जबलपुर से प्रकाशित हो रही है।
चित्र छाया
चित्र छाया हिन्दी की एक फिल्मी मासिक पत्रिका है। यह वर्ष 1959 से दिल्ली से प्रकाशित हो रही है।
इंदुमती
इंदुमती हिन्दी की एक फिल्मी मासिक पत्रिका है। यह वर्ष 1959 से दिल्ली से प्रकाशित हो रही है।
सिने एक्सप्रेस
सिने एक्सप्रेस हिन्दी की एक फिल्मी साप्ताहिक पत्रिका है। यह वर्ष 1959 से इंदौर से प्रकाशित हो रही है।
रस नटराज
रस नटराज हिन्दी की एक फिल्मी साप्ताहिक पत्रिका है। यह वर्ष 1963से मुंबई से प्रकाशित हो रही है।
फिल्म अप्सरा
फिल्म अप्सरा हिन्दी की एक फिल्मी मासिक पत्रिका है। यह वर्ष 1964 से दिल्ली से प्रकाशित हो रही है।
सिने पोस्ट
सिने पोस्ट हिन्दी की एक फिल्मी मासिक पत्रिका है। यह वर्ष 1968 से दिल्ली से प्रकाशित हो रही है।
फिल्म रेखा
फिल्म रेखा हिन्दी की एक फिल्मी मासिक पत्रिका है। यह वर्ष 1968 से दिल्ली से प्रकाशित हो रही है।
सिने हलचल
सिने हलचल हिन्दी की एक फिल्मी पाक्षिक पत्रिका है। यह वर्ष 1969 से अजमेर से प्रकाशित हो रही है।
फिल्म शृंगार
फिल्म शृंगार हिन्दी की एक फिल्मी मासिक पत्रिका है। यह वर्ष 1970 से दिल्ली से प्रकाशित हो रही है।
फिल्मी परियां
फिल्मी परियां हिन्दी की एक फिल्मी साप्ताहिक पत्रिका है। यह वर्ष 1970 से लखनऊ से प्रकाशित हो रही है।
फिल्म संसार
फिल्म संसार हिन्दी की एक फिल्मी मासिक पत्रिका है। यह वर्ष 1970 से मेरठ से प्रकाशित हो रही है।
फिल्मी कमल
फिल्मी कमल हिन्दी की एक फिल्मी मासिक पत्रिका है। यह वर्ष 1970 से मेरठ से प्रकाशित हो रही है।
चित्र किरण
चित्र किरण हिन्दी की एक फिल्मी साप्ताहिक पत्रिका है। यह वर्ष 1970 से मुंबई से प्रकाशित हो रही है।
सिने हलचल मासिक
सिने हलचल मासिक हिन्दी की एक फिल्मी मासिक पत्रिका है। यह वर्ष 1971 से दिल्ली से प्रकाशित हो रही है।
रंग भूमि
रंग भूमि हिन्दी की एक फिल्मी मासिक पत्रिका है।
मेनका
मेनका स्वर्गलोक की छह सर्वश्रेष्ठ अप्सराओं में से एक है। यह उल्लेख किया गया है कि उसने ऋषि विश्वामित्र की तपस्या भँंग की। मेनका को स्वर्ग की सबसे सुन्दर अप्सरा माना जाता था।
मेनका वृषणश्र (ऋग्वेद १-५१-१३) अथवा कश्यप और प्राधा (महाभारत आदिपर्व, ६८-६७) की पुत्री तथा ऊर्णयु नामक गंधर्व की पत्नी थी। अर्जुन के जन्म समारोह तथा स्वागत में इसने नृत्य किया था। अपूर्व सुंदरी होने से पृषत् इस पर मोहित गया जिससे द्रुपद नामक पुत्र उत्पन्न हुआ। इंद्र ने विश्वामित्र को तप भ्रष्ट करने के लिये इसे भेजा था जिसमे यह सफल हुई और इसने एक कन्या को जन्म दिया। उसे यह मालिनी तट पर छोड़कर स्वर्ग चली गई। शकुन पक्षियों द्वारा रक्षित एवं पालित होने के कारण महर्षि कण्व ने उस कन्या को शकुन्तला नाम दिया जो कालान्तर में दुष्यन्त की पत्नी और भरत की माता बनी।
मेनका अप्सरा को इंद्र ने वृषि विश्वमित्रको उनकी तपस्या भंग करने को भेजा था। मेनका ने जब वृषि विश्वामित्र की तपस्या भंग की थी तब विश्वमित्रने मेनका को श्राफ दिया। कुछ दिन बाद मेनका ने विश्वामित्र की एक कन्या को जन्म दिया। मेनका ने उस कन्या को जंगल में छोड़ दिया था।
युग छाया
युग छाया हिन्दी की एक फिल्मी पत्रिका है।
नव चित्र पट
नव चित्र पट हिन्दी की एक फिल्मी पत्रिका है।
साहित्य वैभव
साहित्य वैभव हिन्दी की एक साहित्यिक पत्रिका है।
अभिनव क़दम
अभिनव क़दम हिन्दी की एक साहित्यिक पत्रिका है। इस पत्रिका का प्रकाशन 1996 ईस्वी में आरंभ हुआ। अर्द्धवार्षिक रूप में प्रकाशित होने वाली इस पत्रिका के सम्पादक जयप्रकाश 'धूमकेतु' हैं। इसका प्रकाशन जयप्रकाश 'धूमकेतु' द्वार राहुल सांकृत्यायन सृजन पीठ के अंतर्गत मऊनाथ भंजन, मऊ (उत्तर प्रदेश) से होता है।
यह पत्रिका अपने विशेषांकों के लिए काफी चर्चित रही है। इसके प्रमुख विशेषांक हैं :-
ऐलबीरेओ तारा
ऐलबीरेओ (Albireo), जिसका बायर नामांकन बेटा सिगनाए (β Cygni या β Cyg) है, हंस तारामंडल का एक तारा है। हंस तारे, गामा सिगनाए तारे, ऍप्सिलन सिगनाए तारे और डॅल्टा सिगनाए तारे के बाद यह हंस तारामंडल का पाँचवा सबसे रोशन तारा है।
पृथ्वी से बिना दूरबीन के देखने पर ऐलबीरेओ लगभग +३ मैग्नीट्यूड का एक तारा प्रतीत होता है लेकिन दूरबीन से देखने पर दोहरा तारा दिखता है। इसमें एक, जो ऐलबीरेओ 'ए' (Albireo A) कहलाता है, +३.१ मैग्नीट्यूड का चमकदार पीला तारा है, जो स्वयं और भी शक्तिशाली दूरबीन से देखने पर एक द्वितारा मंडल ज्ञात होता है। दूसरा तारा, जो ऐलबीरेओ 'बी' (Albireo B) कहलाता है, इस से धुन्धला एक +५.१ मैग्नीट्यूड का नीला तारा है।
राजभाषा संवाद
राजभाषा संवाद हिन्दी की एक पत्रिका है। यह होशंगाबाद (म.प्र.) से प्रकाशित होती है।
पंजाब सौरभ
पंजाब सौरभ हिन्दी की एक पत्रिका है। यह पटियाला (पंजाब) के भाषा विभाग द्वारा प्रकाशित होती है।
खनन भारती
खनन भारती हिन्दी की एक पत्रिका है। यह वेस्टर्न कोलफील्ड्स लिमिटेड,नागपुर से प्रकाशित होती है।
हरिगंधा
हरिगंधा हिन्दी की एक साहित्यिकपत्रिका है। यह हरियाणा साहित्य अकादमी,पंचकूला,हरियाणा से प्रकाशित होती है। डॉ॰ श्याम सखा ‘श्याम’ सितम्बर २०११ से अकादमी के निदेशक है। धीर खंडेलवाल इस पत्रिका के मुख्य संपादक है। हरियाणा के वर्तमान मुख्यमंत्री मनोहर लाल खट्टर मुख्य संरक्षक और अध्यक्ष हैं।
सरल चेतना
सरल चेतना हिन्दी की एक पत्रिका है। यह होशंगाबाद,मध्य प्रदेश से प्रकाशित होती है। इसके सम्पादक हेमंत रिछारिया हैं। यह पत्रिका राष्ट्रकवि श्रीकृष्ण "सरल" को समर्पित है।
भारतीय मनीषा
भारतीय मनीषा हिन्दी की एक पत्रिका है। यह लखनऊ,उत्तर प्रदेश से प्रकाशित होती है।
सरस्वती सुमन
सरस्वती सुमन हिन्दी की एक पत्रिका है। यह देहरादून,उत्तराखंड से प्रकाशित होती है।
व्यंग्य यात्रा
व्यंग्य यात्रा हिन्दी की एक व्यंग्य विधा की त्रैमासिक पत्रिका है। यह नयी दिल्ली से प्रकाशित होती है।
नव मधुवन
नव मधुवन बच्चों की एक हिन्दी पत्रिका है।
दोस्त और दोस्ती
दोस्त और दोस्ती बच्चों की एक हिन्दी पत्रिका है।
शिशु सौरभ
शिशु सौरभ बच्चों की एक हिन्दी पत्रिका है।
बाल हंस
बाल हंस बच्चों की एक हिन्दी पत्रिका है।
बाल दर्शन
बाल दर्शन बच्चों की एक हिन्दी पत्रिका है।
एचडी २१७१०७ बी
एचडी २१७१०७ मीन तारामंडल का एक असौरीय ग्रह है जो पृथ्वी से लगभग ६४ प्रकाश-वर्ष दूर है। इस ग्रह का अनवेषण एचडी २१७१०७ नामक तारे की लगभग हर सात दिन परिक्रमा करते हुए हुआ था, जिससे यह एक उष्ण बृहस्पति ग्रह के रूप में वर्गीकृत हो गया। ग्रह की किंचित केंद्रभ्रष्ट ग्रहपथ के कारण वैज्ञानिक प्रणाली के भीतर एक और ग्रह (एचडी २१७१०७ सी) की पुष्टि करने में सक्षम रहे।
अब तक अनवेषणित असौरीय ग्रहों की बहुमत के अनुरूप एचडी २१७१०७ भी इसके गुरुत्वाकर्षण के खिंचाव से इसके कक्षित तारे के अर्धव्यास वेग में आए लघु रूपांतर के पता लगने के कारण अनवेषणित हुआ। १९९८ में किए गए एचडी २१७१०७ के अर्धव्यास वेग के एक अध्ययन में पता चला की दृष्टि की रेखा के साथ में इसकी गति में एक ७.१ दिवसीय चक्र के दौरान विविधता प्राप्त की गई। इस रूपांतर की अवधि और आयाम ने संकेत दिया की यह तारे के चारों ओर के ग्रहपथ में बृहस्पति की तुलना में थोड़े अधिक न्यूनतम द्रव्यमान वाले एक ग्रहीय साथी के कारण हुआ था। तारे से ग्रह की औसत दूरी सूर्य से बुध की दूरी के पांचवां हिस्सें से कम है।
१० दिनों की परिक्रमण अवधि वाले ग्रह का बहुधा लगभग वृत्ताकार ग्रहपथ होता है, परंतु एचडी २१७१०७ बी का ग्रहपथ किंचित केंद्रभ्रष्ट है और इसके खोजकर्ताओं ने यह परिकल्पित किया की यह कई खगोलीय इकाइयों की दूरी पर स्थित प्रणाली के एक द्वितीय ग्रह के गुरुत्वाकर्षण प्रभाव के कारण हो सकता है। एक द्वितीय ग्रह एचडी २१७१०७ सी के अस्तित्व की पुष्टि २००५ में हुई।
मिथुन जित
एक ही समय में विश्व चैम्पियनशिप और गिनीजविश्व रिकार्ड धारण किया हुआ केवल भारतीय मार्शल आर्ट विशेषज्ञ है, मिथुन जित (जन्म २ अप्रैल १९८९)। उन्होंने विश्व किकबॉक्सिंग चैम्पियनशिप में दो पदक जीते हैं और मार्शल आर्ट की अधिकतम संख्या लात के लिए 2 गिनीज वर्ल्ड रिकॉर्ड्स तोड़ दिया हैं। मिथुन ने २ बार इंटरनेशनल कराटे चैंपियन, १७ बार नेशनल कराटे चैंपियन, ३ बार राष्ट्रीय मुक्त लड़ाई चैंपियन बन गये थे। भारतीयराष्ट्रीय मुक्त किकबॉक्सिंग चैंपियनशिप जीते थे और कराटे में, वर्ष २०१२ के बेस्टफाइटर थे। मिथुन ने २ बार इंटरनेशनल कराटे चैंपियन, १७ बार नेशनल कराटे चैंपियन और ३ बार राष्ट्रीय मुक्त लड़ाई चैंपियन बने थे।
पॉलिनीशियाई भाषाएँ
पॉलिनीशियाई भाषाएँ (Polynesian languages) प्रशांत महासागर के पॉलिनीशिया क्षेत्र में तथा दक्षिण-मध्य माइक्रोनीशिया से लेकर सोलोमन द्वीपसमूह के पूर्वोत्तरी छोर से आगे और वानुआतु में स्थित कुछ छोटे द्वीपों पर बोली जाने वाली भाषाओं का एक भाषा-परिवार है। यह ऑस्ट्रोनीशियाई भाषा-परिवार की ओशियानी शाखा की एक उपशाखा है। विश्व में इस समय लगभग ४० पॉलिनीशियाई भाषाएँ जीवित हैं जिनमें हवाईवी, सामोई, टोंगी, तहीतवी और माओरी भाषाएँ प्रमुख हैं।
कोंगका दर्रा
कोंगका दर्रा या कोंगका ला भारत के लद्दाख़ क्षेत्र में स्थित एक पहाड़ी दर्रा है। यह हिमालय की छंग-चेम्नो शृंखला में स्थित है। भारत के अनुसार यह पूर्णत: भारत की भूमि पर है लेकिन चीन-द्वारा नियंत्रित अक्साई चिन क्षेत्र और लद्दाख़ के अन्य भाग के बीच में चीन-भारत वास्तविक नियंत्रण रेखा पर होने के नाते यह इन दो देशों के नियंत्रित क्षेत्रों के बीच आता है। प्रशासनिक रूप से दर्रे-पार का क्षेत्र चीनी सरकार ने शिंजियांग प्रान्त के ख़ोतान विभाग मे विलय किया हुआ है।
ध्यान दें कि 'ला' शब्द तिब्बती भाषा में 'दर्रे' का अर्थ रखता है। क़ायदे से इस दर्रे को 'कोंगका दर्रा' या 'कोंगका ला' कहना चाहिये। इसे 'कोंगका ला दर्रा' कहना 'दर्रे' शब्द को दोहराने जैसा है।
अक्टूबर १९५९ में, १९६२ के भारत-चीन युद्ध से कुछ वर्ष पूर्व, एक भारतीय पुलिस दस्ते पर कोंगका ला क्षेत्र में मौजूद चीनी सैनिकों ने हमला बोल दिया जिसमें कई भारतीय पुलिसवालों की मृत्यु हो गई। भारतीय हवाले से यह क्षेत्र भारत की सीमा के लगभग ६४ किमी भीतर था और इस से भारत-चीनी तनाव में बहुत बढ़ौतरी हुई।
पॉलीड्युसस (चंद्रमा)
पॉलीड्युसस (Polydeuces) ( ; ) या सेटर्न XXXIV(34), शनि का एक छोटा प्राकृतिक उपग्रह है जिसका डायोनी चंद्रमा के साथ सह-कक्षीय है तथा लाग्रंगियन बिंदु L के आसपास से इसका अनुगमन करता है। इसका व्यास 2–3 किमी होना अनुमानित है। डायोनी का एक अन्य सह-कक्षीय हेलेन है जो कि बडा है और अग्रणी L बिंदु पर स्थित है।
हवाई द्वीपसमूह
हवाई द्वीप समूह (हवाईयन: मोकुपुनी ओ हवाई ') आठ प्रमुख द्वीपों, कई एटोल, कई छोटे आइसलेट्स, और उत्तरी प्रशांत महासागर में सीमेंट्स का एक द्वीपसमूह है। यह द्वीप कर्क रेखा से नीचे की ओर सटा हुआ है,बिल्कुल नजदीक है
हवाई द्वीप की राजधानी होनुलुलू है
हवाईवी भाषा
हवाईवी भाषा (अंग्रेज़ी: ; हवाईवी: , ओलेलो हवाइ'इ) प्रशांत महासागर में स्थित हवाई द्वीपसमूह में बोली जाने वाली एक पॉलिनीशियाई भाषा है। यह उस द्वीपसमूह के सबसे बड़े द्वीप पर, जिसका नाम भी 'हवाई' है, विकसित हुई थी। अब हवाई द्वीपसमूह संयुक्त राज्य अमेरिका का एक राज्य है और अंग्रेज़ी और हवाईवी उस राज्य की दो राजभाषाएँ हैं।
हवाईवी अक्षरमाला में १३ अक्षर हैं, जिनमें ५ स्वर वर्ण और ८ व्यंजन वर्ण शामिल हैं। इसकी व्यंजन ध्वनियाँ ह, क, ल, म, न, प, व और ओकीना हैं। ओकीना एक ठहराव का नाम है जो हवाईवी में एक व्यंजन का काम देता है। हिन्दी में अक्सर देवनागरी स्वरमाला उच्चारित करते हुए कुछ हिन्दीभाषी "अ'आ इ'ई" बोलते हैं जिसमें "अ" और "आ" के बीच एक रुकाव आता है। यही रुकाव हवाईवी में ओकीना कहलाता है। ध्यान दें कि ब, त, द, च, ज और कई अन्य ध्वनियाँ हवाईवी में मौजूद ही नहीं हैं।
किवियक (चंद्रमा)
किवियक (Kiviuq) ( ), शनि का एक प्रतिगामी अनियमित उपग्रह है। इसे 2000 में ब्रेट जे ग्लैडमेन ने खोजा और अस्थायी पदनाम S/2000 S 5 दिया। यह पौराणिक इनुइट नायक किवियक पर नामित है।
ममनून हुसैन
ममनून हुसैन ( (जन्म:2 मार्च 1940) एक पाकिस्तानी कपड़ा व्यापारी और राजनेता हैं, जिन्हें जुलाई 2013 में पाकिस्तान का राष्ट्रपति चुना गया।
हुसैन 1999 में छोटे समय के लिए सिंध के राज्यपाल बने। राज्यपाल के रूप में उनका कार्यकाल सैन्य तख्तापलट के कारण अक्टूबर 1999 तक ही सीमित रहा। 30 जुलाई 2013 को उन्हें पाकिस्तान के 12वें राष्ट्रपति के रूप में निर्वाचित किया गया, अथवा वह 8 सितम्बर 2013 को अपने पूर्ववर्ती आसिफ अली जरदारी को प्रतिस्थापित करते हुए शपथ ग्रहण करेंगे।
पालियाक (चंद्रमा)
पालियाक (Paaliaq) ( ), शनि का एक प्रतिगामी अनियमित उपग्रह है। इसकी खोज ब्रेट जे ग्लैडमेन, जॉन जे कावेलार्स, जीन मार्क पेटिट,हैंस स्कॉल, मैथ्यू जे होल्मन, ब्रायन जी मार्सडेन, फिलिप डी. निकोल्सन और जोसेफ ए बर्न्स द्वारा अक्टूबर 2000 के उत्तरार्ध में हुई थी। उन्होने इसे S/2000 S 2 अस्थायी पदनाम दिया था।
कोनामी होल्डिंग्स
कोनामी होल्डिंग्स कॉर्पोरेशन (जापानी: コナミホールディングス株式会社 हेपबर्न: Konami Hōrudingusu Kabushiki-gaisha, अंग्रेज़ी: Konami Holdings Corporation) कई प्रकार के खिलौने, व्यापार कार्ड, मोबाइल फोनों, तोकुसत्सू, स्लॉट मशीनों, आर्केड अलमारियाँ, वीडियो गेम, का निर्माण और प्रकाशन करने वाली जापानी कम्पनी है, इसके अलावा यह जापान में स्वास्थ्य और शारीरिक फिटनेस क्लबों को भी संचालित करती है। इसकी स्थापना मार्च 21, 1969, को हुई थी।
२ मार्च, २०१५ को, दावा करने धोखा वेबसाइटों के बारे में रिपोर्ट किया गया कोनामी भारत में एक कार्यालय है। यह यह कोनामी से सरकारी अनुमति के बिना किया गया था कि कहा गया है। वे इन हंसोड़ वेबसाइटों का पालन करें या धोखाधड़ी के शिकार हो जाते करने के लिए उन्हें नेतृत्व कर सकते हैं कि किसी भी जानकारी को पोस्ट करने के लिए नहीं उपभोक्ताओं को चेतावनी एक घोषणा पोस्ट किया है।
वटापूर ज़िला
वटापूर ज़िला या वोटापूर ज़िला () अफ़ग़ानिस्तान के कुनर प्रान्त के मध्य भाग में स्थित एक ज़िला है। इसका क्षेत्र कभी असदाबाद ज़िले का भाग हुआ करता था।
इसमें लगभग ६० बड़े-छोटे गाँव हैं जो प्रान्त की घाटियों और पहाड़ी क्षेत्रों में बिखरे हुए हैं। यहाँ सड़क-व्यवस्था अविकसित है और प्रान्तीय राजधानी असदाबाद से उन तक पहुँचने में कभी-कभी एक पूरा दिन लग जाता है। ज़िला पूर्व-पश्चिम चलने वाली पेच नदी और उत्तर-दक्षिण त्रेगामी नदी द्वारा विभाजित है। वतापुर गाँव ज़िले की राजधानी है और इन दोनो नदियों के संगम-स्थल के पास बसा हुआ है। त्रेगामी घाटी उत्तर में तंग और पहाड़ी है लेकिन दक्षिण में चौड़ी है और वहाँ कृषि चलती है।
ज़िले के अधिकतर लोग पश्तून हैं और पश्तो बोलते हैं, लेकिन उत्तरी भाग में नूरिस्तानी लोगों के तीन गाँव हैं जो त्रेगामी भाषा बोलते हैं। वटापूर गाँव में कभी वटापूरी भाषा बोली जाती थी जो हिन्द-आर्य भाषा-परिवार की दार्दी शाखा की भाषा थी, लेकिन अब यह विलुप्त हो चुकी है। इसकी एक उपभाषा ज़िले के दक्षिण-पश्चिमी भाग में क़तर कला (कटारक़लाई) नामक गाँव में सम्भवत: अब भी बोली जाती है हालांकि इसके भी विलुप्त होने का सन्देह है।
त्रेगामी भाषा
त्रेगामी भाषा (), जिसे त्रिगामी भाषा और गाम्बीरी भाषा भी कहते हैं, अफ़ग़ानिस्तान के कुनर प्रान्त के मध्य भाग में स्थित वटापूर ज़िले के गाम्बीर और कटार गाँवो में बोली जाने वाली एक भाषा है। यह हिन्द-ईरानी भाषा-परिवार की नूरिस्तानी शाखा की एक भाषा है। इसके मातृभाषियों का साक्षरता दर बहुत कम है और केवल १% को लिखना-पढ़ना आता है और इसे द्वितीय भाषा के रूप में बोलने वालों का साक्षरता दर केवल १५% है।
नूरिस्तानी भाषाएँ
नूरिस्तानी भाषाएँ () हिन्द-ईरानी भाषा-परिवार का एक उपपरिवार है जिसकी सदस्य भाषाएँ पूर्वी अफ़ग़ानिस्तान में और पाकिस्तान के ख़ैबर-पख़्तूनख़्वा प्रान्त के चित्राल ज़िले के कुछ हिस्सों में बोली जाती हैं। इन्हें लगभग १,३०,००० लोग बोलते हैं जो नूरिस्तानी या कलश कहलाते हैं। कुछ भाषावैज्ञानिक इन्हें हिन्द-आर्य भाषा-परिवार की दार्दी शाखा की उपशाखा समझा है लेकिन अन्य इन्हें ईरानी भाषाओं और हिन्द-आर्य भाषाओं के साथ हिन्द-ईरानी भाषा-परिवार की एक अलग तीसरी श्रेणी माना जाता है।
आश्कूनू भाषा
आश्कूनू () या सनू या ग्रामसाना एक नूरिस्तानी भाषा है जो अफ़ग़ानिस्तान के नूरिस्तान प्रान्त में मध्य पेच नदी घाटी में वामा क्षेत्र के आसपास और आलींगार नदी के ऊपरी भाग की कुछ उपनदियों की वादियों में बोली जाती है। इस भाषा को आश्कूनू, सनू और ग्रामसाना नाम के तीन अलग नूरिस्तानी क़बीले बोलते हैं जिस कारणवश इस एक भाषा को भी इन तीन नामों से जाना जाता है।
पेच नदी
पेच नदी () पूर्वी अफ़ग़ानिस्तान में स्थित एक नदी है। यह नूरिस्तान प्रान्त के मध्य भाग में हिन्दु कुश पर्वतों की बर्फ़ और हिमानियों (ग्लेशियरों) से शुरु होकर दक्षिण-दक्षिणपूर्व दिशा में कुनर प्रान्त में प्रवेश करती है और प्रान्तीय राजधानी असदाबाद के पास कुनर नदी में विलय हो जाती है। नदी की बहुत सी बाई और दाई उपनदियाँ हैं जो कई वादियाँ बनती हैं जिनमें चपा दरा, वेयगल, कोरंगल, वटापूर और शरयाक शामिल हैं।
पेच नदी और उसकी उपदियों की घाटियों में पश्तो बोलने वाले पश्तून लोग बहुसंख्यक हैं और यहाँ उनका साफ़ी क़बीला बसा हुआ है। इसके अलावा यहाँ नूरिस्तानी लोग भी रहते हैं और आशकूनू भाषा भी बोली जाती है, जो एक नूरिस्तानी भाषा है।
बीए पास
बीए पास   बॉलीवुड की 2013 में प्रदर्शित हिन्दी फ़िल्म है जिसका निर्देशन अजय बहल ने किया है तथा निर्माता भरत शाह हैं। फ़िल्म में मुख्य अभिनय पात्र शिल्पा शुक्ला, शादाब कमाल, राजेश शर्मा और दिब्येन्दु भट्टाचार्य हैं। इसके वितरक वीआईपी बैनर तले भारत शाह हैं। यह फ़िल्म मोहन शुक्ला की २००९ में रचित लघु कहानी 'द रेलवे आँटी' से संकलित है।
फ़िल्म को पहले 12 जुलाई 2013 को जारी करना तय किया गया था लेकिन भाग मिल्खा भाग के प्रदर्शन के कारण इसकी प्रदर्शन तिथि आगे बढ़ाकर 2 अगस्त 2013 कर दी गयी थी।
मुकेश (शादाब कमाल) अपने मां-बाप के गुज़रने के बाद दिल्ली में अपनी बुआ (गीता शर्मा) के पास रहने के लिए आ जाता है। उस पर अपनी दो बहनों की ज़िम्मेदारी भी है जो एक दूसरे शहर में हॉस्टल में रहती हैं। मुकेश का का कोई अकादमिक भविष्‍य नहीं है। उसकी मौजूदा हालत भी खस्‍ता ही है। यही कारण है कि वह अपनी बुआ के पास रहता है। मुकेश की बुआ और उनका बेटा उसे अपने यहां नहीं चाहते एवं उसे बेरोज़गार रहने के लिए हमेशा ताने देते रहते हैं। एक दिन सारिका (शिल्पा शुक्ला) जो कि उसकी बुआ की दोस्त है मुकेश से मिलती है। वो मुकेश को किसी बहाने से अपने घर बुलाती है और उससे शारीरिक संबंध बनाने की कोशिश करती है। फिर दोनों नियमित तौर से सारिका के घर मिलने लगते हैं। कुछ दिनों बाद सारिका उसे ऐसी अमीर महिलाओं के पास शारीरिक संबंध बनाने के लिए भेजने लगती है जो अपने पति के साथ सेक्स संबंधों से संतुष्ट नहीं है। मुकेश को अपनी ये जीवनचर्या पसंद नहीं आती है लेकिन उसे पैसे कमाने के लिए मजबूरी में ये काम करना पड़ता है। सारिका की सास (शांतिदेवी) को कुछ गड़बड़ होने का अहसास होता है और वो अपने बेटे यानी सारिका के पति खन्ना (राजेश शर्मा) को इसके प्रति आगाह करती है।
दिल्ली में आयोजित एशिया और अरब सिनेमा के ओशियन सिनेफेन फ़िल्म समारोह में फ़िल्म का प्रदर्शन 2012 में किया गया तथा वाणिज्यिक दृष्टि से इसको 2 अगस्त 2013 को प्रदर्शित किया गया।
आलींगार नदी
आलींगार नदी या आलींगड़ नदी (, दरिया-ए-आलींगार) पूर्वी अफ़ग़ानिस्तान में स्थित एक नदी है। यह काबुल नदी की एक उपनदी है। लग़मान प्रान्त के आलीन्गार ज़िले का नाम इसी नदी पर पड़ा है और यह मेहतर लाम ज़िले से भी गुज़रती है जहाँ प्रन्तीय राजधानी मेहतर लाम इसके और अलीशिंग नदी के किनारे बसी हुई है और इसी के पास इन दोनों नदियों का संगम हो जाता है। लग़मान के अलावा यह नूरिस्तान प्रान्त से भी गुज़रती है। आलींगार और अलीशिंग की मिली धारा उत्तर से आकर काबुल नदी में विलय हो जाती है।
लिसन... अमाया
लिसन... अमाया अविनाश कुमार सिंह द्वारा निर्देशित 2013 की हिन्दी नाटक फ़िल्म है। इसमें मुख्य भूमिका में फारुख़ शेख़, दीप्ती नवल और स्वरा भास्कर ने अभिनय किया है।
फ़िल्म दिल्ली में लीला कृष्णमूर्ति (दीप्ती नवल) ने आरम्भ होती है जो एक विधवा है और अपनी स्वच्छंद विचारों वाली बेटी अमाया (स्वरा भास्कर) के साथ रहती हैं। दोनों मिलकर एक लाइब्रेरी कम कॉफी शॉप चलाती हैं। लीला को अपना सच्चा साथी जयंत सिन्हा उर्फ जैज़ (फारुख़ शेख़) में मिलता है जो एक सेवा निवृत फोटोग्राफर और विधुर हैं। अमाया को भी जैज़ पसंद है लेकिन जब उसे पता चलता है कि उसकी मां और जैज़ शादी के बारे में सोच रहे हैं तो उसकी पसंद नापसंद में बदल जाती है। इसके बाद अमाया और जैज़ के बीच टेंशन बढ़ता जाता है। कुछ समय बाद अमाया अपनी मां से भी बद्तमीज़ी करने लगती है।
सर्वश्रेष्ठ फ़िल्म (NJISACF)  सर्वश्रेष्ठ निर्देशक (NJISACF) सर्वश्रेष्ठ निर्देशक (DCSAFF) सर्वश्रेष्ठ अभिन्त्री (NYIFF)
युकी कैटो
युकी कैटो (, जन्म 2 अप्रैल 1995) एक इंडोनेशियाई अभिनेत्री.
बुलावायो
बुलावायो ज़िम्बाब्वे का दूसरा सबसे बड़ा नगर है एवं हरारे की राजधानी भी है। यह हरारे के एकदम दक्षिणी भाग में स्थित है। यहाँ पर एक क्रिकेट स्टेडियम भी है
चोर चोर सुपर चोर
चोर चोर सुपर चोर के॰ राजेश द्वारा निर्देशित 2013 की बॉलीवुड हास्य फ़िल्म है जिसके निर्माता वेद कटारिया और रेणु कटारिया हैं। फ़िल्म में मुख्य अभिनय भूमिका में दीपक डोबरियाल, अंशुल कटारिया और प्रिया बठीजा हैं। फ़िल्म 02 अगस्त 2013 को प्रदर्शित की गयी। फ़िल्म में दिल्ली में बढ़ रहे छोटे-मोटे अपराधों और तेजी से गिरती नैतिकता को व्यंग्य रूप में प्रस्तुत किया गया है। इसकी कहानी रियलटी शो में बढ़ रहे शालीनता के अपमान पर आधारित है। ये कहानी सतबीर (दीपक डोबरियाल) और उसके ‘मासूम’ प्यार नीना (प्रिया बठीजा) की है।
रब्बा मैं क्या करूं
रब्बा मैं क्या करूं अमृत सागर चोपड़ा द्वारा निर्देशित और मोती सागर द्वारा निर्मित 2013 की बॉलीवुड हास्य विधा फ़िल्म है। आकाश चोपड़ा, अरशद वारसी, परेश रावल, ताहिरा कोच्चर और रिया सेन मुख्य अभिनय भूमिकाओं में हैं।
इसकी कहानी दो भाइयों की है जिनका विवाह आम भारतीय तरिके से दिल्ली में होता है। फिल्म दो भाइयों (आकाश चोपड़ा और अरशद वारसी) की कहानी है। अरशद वारसी आकाश के छोटे भाई हैं। जो जल्द ही शादी के बंधन में बंधने वाला है। शादी से पहले आकाश को अरशद वारसी और उसके तीन मामा मिलकर खुशहाल शादीशुदा जिंदगी के गुर सिखाते हैं।
पथरचटा
पथरचटा या पथरचट्टा (वानस्पतिक नाम - Kalanchoe pinnata या Bryophyllum calycinum या Bryophyllum pinnatum) यह एक सपुष्पक पादप है जो भारत के सभी राज्यों में पाया जाता है। माडागास्कर को इसका उत्पत्तिस्थल बताया जाता है। इसके पत्तों के किनारों से नया पौधा निकलता है।
विश्व स्तर पर पथरचटा एशिया के समशीतोष्ण क्षेत्रों, ऑस्ट्रेलिया, न्यूजीलैंड, वेस्टइंडीज, मकारोनेसिया, मस्कारेनेस, गैलापागोस, मेलानेशिया, पोलीनेशिया और हवाई में पाया जाता है। हवाई जैसे क्षेत्रों में इसे आक्रामक प्रजाति के पौधों के रूप में भी जाना जाता है। यह पौधा फ़िलिपींस में भी पाया जाता है जहाँ इसे "कताकताका" अथवा "कताका-ताका" जैसे नामों से जाना जाता है जिसका विशेषण अर्थ आश्चर्यजनक या उल्लेखनीय है।
चकमा (यूनिकोड ब्लॉक)
[[ [[चित्र:Bangladesh divisions english.svg|अंगूठाकार|यूनिकोड्]] चकमा बाग्लादेश और उत्तर-पूर्वी भारत के कुछ भागों में [[चकमा भाषा]] लिखने के लिए प्रयुक्त अक्षरों को लिखने वाला यूनिकोड है।
[[श्रेणी:यूनिकोड]]
विधारा
विधारा (वानस्पतिक नाम : Argyreia nervosa ; अंग्रेजी:Elephant Creeper) सदाबहार लता है जो भारतीय उपमहाद्वीप की देशज है। यहाँ से यह हवाई, अफ्रीका, केरेबियन देशों में गई है। इसे 'अधोगुडा' भी कहते हैं। इसकी दो प्रजातियाँ हैं: अर्गीरिया नर्वोसा प्रजाति नर्वोसा (Argyreia nervosa var. nervosa) तथा अर्गीरिया नर्वोसा प्रजाति स्पेसिओसा (Argyrea nervosa var. speciosa) जो आयुर्वेदिक औषधियों में प्रयुक्त होती है। अर्गीरिया नर्वोसा प्रजाति नर्वोसा से मन:प्रभावी औषधि (psychoactive drug) बनाए जाते हैं। वर्षा ऋतु में इसके फूल आते हैं।
विधारा को घाव बेल भी कहते हैं। यह मांस को जल्दी भर देता है या कहें कि जोड़ देता है।
ओमप्रकाश चौटाला
ओमप्रकाश चौटाला भारत के प्रांत हरियाणा के पूर्व मुख्यमंत्री और पूर्व उप-प्रधानमन्त्री चौधरी देवीलाल के पुत्र हैं। चौधरी ओमप्रकाश चौटाला का जन्म 1 जनवरी 1936 को डबवाली, सिरसा, हरियाणा के चौटाला नामक गाँव में हुआ। उनका जन्म सिहाग गोत्र के एक जाट परिवार में हुआ। चौटाला भारत के पूर्व उप प्रधानमंत्री देवीलाल के सबसे बड़े बेटे हैं। उन्होंने दो बेटों अजय व अभय और एक बेटी सुनीता है। उनके पुत्र अभय ऐलनाबाद विधायक हैं और उसके पोते दुष्यंत चौटाला हिसार लोकसभा से पूर्व सांसद और हरियाणा के वर्तमान उप-मुख्यमंत्री हैं। उन्होंने कहा कि राजनीतिक रूप से 4 जुलाई 1989 से 6 अप्रैल 1991 को और अंत में 24 से 22 मार्च 1991 से फिर से मार्च 2004 के 17 जुलाई 1990 को 12 से 2 मई 1990 को 2 से हरियाणा के मुख्यमंत्री दिसंबर 1989 , जुलाई 1990 था, वह हो गया था राष्ट्रीय स्तर पर राजग और संयुक्त राष्ट्रीय प्रगतिशील गठबंधन का हिस्सा है। वर्तमान में इंडियन नेशनल लोकदल की हरियाणा विधानसभा में एक सीट है।
द फोर ऑवर वर्क वीक
द फोर ऑवर वर्क वीक: एस्केप 9-5, लिव एनीव्हेयर, एंड जॉइन द न्यू रिच () 2007 की अमेरिकी लेखक, शैक्षिक कार्यकर्ता और उद्यमी टिमोथी फैरिस द्वारा रचित पुस्तक है। यह पुस्तक न्यूयॉर्क टाइम्स सर्वश्रेष्ठ विक्रेता सूची में चार वर्षों तक रही और 35 भाषाओं में अनुदित की गई एवं इसकी विश्वभर में 1,350,000 से भी अधिक प्रतिलिपियाँ विक्रय की गईं। प्रकाशकों ने इस पुस्तक को प्रकाशित करने से पूर्व 26 बार अस्वीकार किया था।
फैरिस ने अपनी खेल पोषण पूरक कंपनी ब्रेनक्विकन में 14-घण्टे काम करते हुए "द फोर ऑवर वर्क वीक" में प्रस्तुत विचारों का विकास किया। समय की कमी और अधिक काम से परेशान फैरिस ने यूरोप में तीन-सप्ताह का विराम अवकाश लिया। इस दौरान उन्होंने यूरोप, एशिया और दक्षिण अमेरिका की यात्रा करते हुए फैरिस ने आभासी सहायकों के दैनिक कार्य, बाहरी स्रोत से कम सम्पर्क और दिन में केवल एक बार ई-मेल जाँचने के बुद्धिसंगत निर्णय विकसित किए। एक समान जीवन शैली को व्यक्तिगत रूप से छोड़ते हुए उन्होंने पुस्तक की उत्पत्ति की।
"द फोर ऑवर वर्क" अमेज़न किंडल पर सर्वकालिक १० प्रमुख प्रकाशित पुस्तकों (Most Highlighted Books of All Time) में से एक है।
"न्यूयॉर्क टाइम्स" ने लिखा कि फैरिस ब्लॉगिंग और आत्म पदोन्नति में प्रतिसप्ताह चार घण्टे से अधिक समय व्यतित करते हैं, जो फैरिस “इसका” प्रचार करते हैं।
"वायर्ड" पत्रिका ने दूरपरिवर्ती और पूर्व-सेवानिवृत्ति में पुस्तक के विचारों की प्रसंशा की लेकिन "सूत्रबद्ध लेखन" एवं "लगभग हर विचार को चरम पर ले जाने [जाती है]। तनख्वाह से अधिक काम का कोई मतलब नहीं" को इसकी गलती बताया।
राजस्थान तकनीकी विश्वविद्यालय
राजस्थान तकनीकी विश्वविद्यालय (, लघु: आरटीयू या RTU) भारत के पश्चिमी प्रान्त राजस्थान के कोटा में स्थित मान्यताप्राप्त तकनीकी विश्वविद्यालय है जिसकी स्थापना 2006 में हुई थी। इससे पूर्व यहाँ अभियान्त्रिकी कॉलेज, कोटा ही था। राजस्थान के सभी अभियान्त्रिकी और एम॰बी॰ए॰ से सम्बन्धित परीक्षा कार्यक्रम यहीं से संचालित होते हैं।
राजेंद्र प्रसाद (अभिनेता)
राजेन्द्र प्रसाद (जन्म 19 जुलाई 1956), एक भारतीय अभिनेता हैं जो मुख्यतः तेलुगू फ़िल्मों में काम करते हैं। वो एक अभिनय अभिनेता के रूप में जाने जाते हैं। 1991 में, उन्हें आन्ध्र प्रदेश सरकार ने "एर्रा मन्दारम" नामक फ़िल्म के लिए सर्वश्रेष्ठ अभिनेता का नन्दी पुरस्कार से सम्मानित किया। उन्हें आन्ध्र विश्वविद्यालय से माननीय डॉक्ट्रेट मानद भी प्राप्त है।
सिन्दूर
सिन्दूर एक लाल या नारंगी रंग का सौन्दर्य प्रसाधन होता है जिसे भारतीय उपमहाद्वीप में महिलाए प्रयोग करती हैं। हिन्दू, बौद्ध, जैन और कुछ अन्य समुदायों में विवाहित स्त्रियाँ इसे अपनी माँग में पहनती हैं। इसका प्रयोग बिन्दियों में भी होता है। रसायनिक दृष्टि से सिन्दूर अक्सर पारे या सीसे के रसायनों का बना होता है, इसलिए विषैला होता है और इसके प्रयोग में सावधानी बरतने को और इस पदार्थ को बच्चों से दूर रखने को कहा जाता है।
मेलानिन
मेलानिन (melanin) एक प्राकृतिक रंगद्रव्य (पिगमेंट) है को पृथ्वी के अधिकतर जीवों में पाया जाता है, हालांकि मकड़ियों जैसे भी गिनती के कुछ जीव हैं जिनमें यह नहीं पाया गया है। जानवरों में मेलानिन टाइरोसीन (Tyrosine) नामक एक अमीनो अम्ल से बनता है। जीवों में मेलानिन का सबसे अधिक पाया जाने वाला रूप 'यूमेलेनिन' (eumelanin) कहलाता है और काले-भूरे रंग का होता है। मनुष्यों में यही बालों, त्वचा और आँखों को रंग देता है। मेलानिन का एक अन्य जीववैज्ञानिक रूप 'फ़ेओमेलानिन' (pheomelanin) हैं।
यदि मेलानिन कम हो तो आँखों का रंग हरा या नीला, बालों का रंग सुनहरा और त्वचा का रंग श्वेत हो जाता है। मेलानिन सूरज की किरणों में मौजूद हानिकारक पराबैंगनी (अल्ट्रावाय्लट) से रक्षा करता है जो कोशिकाओं को नुकसान पहुँचाता है जिस से त्वचा में झुर्रियाँ पड़ने से लेकर कर्क रोग (कैन्सर) तक हो सकता है। कम धूप वाले सर्द क्षेत्रों में उत्पन्न हुई मानव जातियों में मेलानिन कम होता है क्योंकि धूप शरीर में विटामिन डी बनाने के लिये आवश्यक है। अधिक धूप वाले गरम क्षेत्रों में उत्पन्न जातियों में शरीर की रक्षा के लिए मेलानिन अधिक होता है। इनमें शरीर पर पड़ने वाला ९९.९% पराबैंगनी विकिरण (रेडियेशन) मेलानिन द्वारा रोक दिया जाता है।